Alaquàs remodela l'avinguda País Valencià
27/09/2010

# Alaquàs remodela l'avinguda País Valencià

*   27/09/2010
*   [Imprimir](#)
*   Compartir
*    https://www.alaquas.org/documento.asp?id\_do=12307

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12307%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20remodela%20l%27avinguda%20Pa%C3%ADs%20Valenci%C3%A0)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12307/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12307/27092010nuevo_pavimento_para_ciegos_Form_4.jpg)](https://www.alaquas.org/ficheros/documentos/2010/2/12307/27092010nuevo_pavimento_para_ciegos_Form_10.jpg "<a href='https://www.alaquas.org/ficheros/documentos/2010/2/12307/27092010nuevo_pavimento_para_ciegos_Form_10.jpg' target=_blank><i class='fa fa-external-link' aria-hidden='true'></i>.Alaquàs remodela l'avinguda País Valencià </a>")

Milers de veïns i veïnes estrenen l'avinguda en el tradicional Dia sense Cotxe que va acollir també la presentació de la nova xarxa de carril bici d'Alaquàs. L'obra s'ha finanzat amb 373.478 euros del Pla Zapatero.

Milers de veïns i veïnes participaren el diumenge en el tradicional Dia sense Cotxe que va servir per a presentar públicament la remodelació de l'avinguda País Valencià duta a terme per l'Ajuntament d'Alaquàs amb el finançament de 373.478 euros provinents del Fons d'Inversió Local per a l'Ocupació, més conegut pel Pla Zapatero.

L'avinguda País Valencià és ara un nou espai públic més segur, amb voreres i calçada renovades i pensat principalment per a les persones. Com a novetat, s'ha implantat l'última normativa en accessibilitat que incorpora un nou sistema de senyalització en encreuaments i garatges per a invidents principalment. Alaquàs ha sigut un dels primers municipis en aplicar-lo.

La presentació pública de l'avinguda es va celebrar en el marc de la jornada Dia sense Cotxe, organitzada el diumenge 26 de setembre per l'Ajuntament d'Alaquàs junt amb la col·laboració del Consell de Xiquets i Xiquetes, el Club Ciclista Alaquàs i l'Associació de Comerciants CAdA amb l'objectiu de conscienciar a la ciutadania de la importància de la necessitat de reduir l'ús abusiu del cotxe i fer ús de transports alternatius com la bicicleta. L'Ajuntament reforça així el seu compromís i esforç a favor de la mobilitat i la qualitat de vida de la ciutadania.

Al llarg de tota la jornada es van celebrar diferents activitats lúdiques i esportives per a tots els públics: manualitats, circuits vials, castells unflables, esports i jocs de taula. Va haver-hi també un taller de reparació de bicicletes així com una mostra d'una cuina solar i un forn solar, una exposició d'una maqueta de vivenda bioclimàtica amb instal·lacions d'energies renovables i un hort ecològic. Per a completar les exposicions, els alumnes del Taller de Treball d'Energies Renovables II del Centre Municipal de Formació Francesc Ferrer Martí van donar a conéixer, a través d'una recopilació de fotografies, els treballs realitzats en els últims mesos.

Una de les activitats més destacades va ser el circuit per la nova xarxa de carril bici d'Alaquàs en la que van participar més de 500 veïns i veïnes. Es tracta d'una **nova xarxa de carril bici** posada en marxa per l'Ajuntament d'Alaquàs amb una extensió de més de cinc quilòmetres i que connecta les bases de servei de lloguer de bicicletes amb tots els centres educatius d'Alaquàs i també amb el nucli urbà.

**Horta amb bici**

La celebració del Dia sense Cotxe 2010 coincideix amb el primer aniversari del servei públic de préstec de bicicletes ‘Horta amb bici' posat en marxa fa ara un any a Alaquàs, Aldaia, Quat de Poblet i Xirivella. L'èxit d'aquesta iniciativa així com la demanda ciutadana ha portat a l'Ajuntament a ampliar la zona destinada a l'ús de bicicletes.